Evalueringsrapport. Steiner HF
Authors: Rosendal Jensen, Niels , Engsig Brodersen Malene , Hansen Naya 
Published: November 2023

Denne rapport har til formål at sammenfatte, hvordan HF-uddannelsen på Steinersko-lerne har fungeret, siden den implementeredes i 2018. Evalueringen har over en 2-årig periode fulgt to hovedspor, nemlig på den ene side et spørgeskema til alle elever på Steiner HF og på den anden side kvalitative interviews med rektorer og lærere ved de 5 HF-skoler inden for sammenslutningen af Steinersko-lerne i Danmark. Spørgeskemaet sigtede efter at frembringe et samlet overblik over eleverne (køn og so-cial baggrund), deres vurdering af HF-undervisningen ved de 5 skoler, deres ønsker om videre uddannelse efter HF og tillige også, om de har haft behov for at supplere deres HF-uddannelse med gymnasiale suppleringskurser for at kunne blive optaget på den uddannelse, de har ønsket at gennemføre. Samtalerne med rektorer og lærere har i særdeleshed været optaget af, hvordan de 5 skoler har formået at implementere de mange og omfattende ændringer, som en over-gang fra friskole til kombineret institution med privat gymnasium har indebåret. Æn-dringerne har bestået i faglig kompetenceudvikling af lærere ved skolerne (f.eks. i form af universitetseksamener og pædagogikum), rekruttering af nye lærere til at dække de fag, HF forudsættes at omfatte, og ikke mindst organisatoriske forandringer som følge af etableringen af HF på 5 Steinerskoler. Disse interviews blev gennemført af videnska-belig assistent Naya Lykke Jørgensen og ph.d.-studerende Malene Engsig Brodersen, DPU. På grundlag heraf skrev Naya og Malene en samlet rapport, som blev drøftet med følgegruppen og rektorer på et møde i maj måned 2022. Fra mødet og efterfølgende ind-kom kommentarer og forslag til forbedringer, som er indgået i den endelige rapport, der udgør en del af denne samlede afrapportering. Selve evalueringen har fundet sted i et tæt samarbejde med skolernes følgegruppe og Steinerskolernes sekretariat. Et første udkast til elektronisk spørgeskema udformet af projektleder med teknisk bistand fra ph.d.-studerende Anders Astrup Christensen, DPU, diskuteredes ad flere omgange, inden det fandt sin endelige og således også rele-vante form, bl.a. efter at have været pilottestet af tidligere HF-elever. Målet var at skabe sikkerhed for, at eleverne kunne forstå spørgsmålene og dermed var sikre på, hvad de blev bedt om at svare på. Skemaet udsendtes august 2021 til Steiner HFs første kuld som surveyXact. Besvarelsesprocenten var over 85, hvilket betød, at forskere og følgegruppe havde et bredt og robust fundament for at kunne gennemgå det indkomne materiale og foretage de første deskriptive analyser af fundene i skemaet. I løbet af efteråret 2021 og foråret 2022 blev skemaet endnu engang gennemgået i dybden, spørgsmål tilrettet og nye spørgsmål tilføjet. Derefter udsendtes det reviderede skema til alle tidligere HF-ele- ver, hvorved et ensartet grundlag for besvarelse var sikret. I alt udsendtes skemaet i au- gust 2022 til 360 elever. Heraf besvarede 344 enten hele spørgeskemaet eller betydelige dele heraf. Selve rapporten er opbygget i tre dele. Første del (A) gennemgår fundene i spørgeske- maet, anden del (B) består af en rapport byggende på samtaler og interviews med rekto- rer og lærere, mens tredje del (C) består af oversigter over kompetenceløftet for under- viserne. Vi vil gerne benytte lejligheden til at takke rektorer, lærere, HF-unge samt følgegruppen for venlig imødekommenhed og frugtbare diskussioner undervejs i forløbet. Februar 2023 Danmarks institut for Pædagogik og Uddannelse (DPU), Aarhus Universitet Niels Rosendal Jensen og Christian Christrup Kjeldsen